b'\n_START_ARTICLE_\nDen nasjonale fortjenstorden (Brasil)\n_START_PARAGRAPH_\nDen nasjonale fortjenstorden (portugisisk: Ordem Nacional do M\xc3\xa9rito) er en brasiliansk orden innstiftet i 1946. Den er Brasils fremste orden.\n_START_SECTION_\nBakgrunn\n_START_PARAGRAPH_\nOrdenen ble etablert 4. september 1946 av president Eurico Gaspar Dutra til bel\xc3\xb8nning av fremragende innsats for Brasil. Ordenen rangerer som den fremste i Brasils ordensvesen._NEWLINE_Ordenen tildeles av Brasils president, som er ordenens stormester. Ordensr\xc3\xa5det utgj\xc3\xb8res av justis- og utenriksministeren, samt presidentens milit\xc3\xa6re og sivile kabinettsjefer.\n_START_SECTION_\nInsignier\n_START_PARAGRAPH_\nOrdensinsigniene for Den nasjonale fortjenstorden har mange likhetstrekk med den keiserlige Roseordenen. Ordenstegnet best\xc3\xa5r av en hvitemaljert sekstagget stjerne i gull med gullkuler i spissene, med en lys bl\xc3\xa5 midtmedaljong som b\xc3\xa6rer en armillarsf\xc3\xa6re i gull. Reversen b\xc3\xa6rer innskriften \xc2\xabORDEM NACIONAL DO M\xc3\x89RITO\xc2\xbb, ordenens navn p\xc3\xa5 portugisisk. Stjernen er lagt p\xc3\xa5 en krans av roser i rosa og gr\xc3\xb8nn emalje._NEWLINE_Ordenstegnet er opphengt i et r\xc3\xb8dt b\xc3\xa5nd med hvite striper n\xc3\xa6r kantene._NEWLINE_Ordensstjernen er i gull og har seks str\xc3\xa5ler og ordenstegnet i midten._NEWLINE_Ordenskjedet best\xc3\xa5r av ledd med globuser og roser og har ordenstegnet opphengt fra sentralleddet.\n_START_SECTION_\nTildeling\n_START_PARAGRAPH_\nDen nasjonale fortjenstorden tildeles for fremragende fortjenester av Brasil. Ordenen tildeles milit\xc3\xa6re og statstjenestemenn, men bestemte regler om tjenestetid for hver grad av ordenen. For utnevnelse til ridder kreves minimum 10 \xc3\xa5rs tjeneste, til offiser 15 \xc3\xa5r, kommand\xc3\xb8r 20 \xc3\xa5r, storoffiser 25 \xc3\xa5r og storkors 30 \xc3\xa5r._NEWLINE_Brasilianske statsborgere anses for ordin\xc3\xa6re medlemmer av ordenen. Det er satt begrensninger p\xc3\xa5 antallet utnevnelser til ordin\xc3\xa6rt ordensmedlemskap. Det kan til enhver tid bare finnes 45 storkors, 150 storoffiserer, 350 kommand\xc3\xb8rer og 650 offiserer. Antallet riddere er ubegrenset. I tillegg kan utenlandske borgere utnevnes som tilleggsmedlemmer. Medlemmer m\xc3\xa5 v\xc3\xa6re fylt 25 ved utnevnelse._NEWLINE_Det var per 2006 kun foretatt tre tildelinger av storkors med kjede._NEWLINE_Investitur foretas en gang \xc3\xa5rlig, p\xc3\xa5 Brasils nasjonaldag 7. september.'